„ Fyrsta skóladaginn var mér tilkynnt það að ekki væri hægt að taka við drengnum mínum og fékk því engan fyrirvara um að bjarga þessu öðruvísi , “ segir móðir sjö ára drengs er sótti um pláss á frístundaheimilinu Tígrisbæ við Rimaskóla . Þar hefur helmingi aðstöðunnar nú verið lokað vegna tilmæla heilbrigðiseftirlitsins . „ Ég hef engan tíma til að gera aðrar ráðstafanir , börn á þessum aldri geta ekki verið ein heima , “ segir hún og bætir við að mannekla á frístundaheimilum stuðli að því að eldri börn verði hreinlega að fá lykil um hálsinn og sjái um sig sjálf . Soffía Pálsdóttir , forstöðumaður æskulýðssviðs ÍTR , segir að viðgerðirnar á frístundaheimilinu orsaki ekki plássleysið . „ Tvær af fjórum stofum verða teknar til viðgerða í senn og mun þetta taka samtals um fjórar vikur , “ segir hún og bætir við að Rimaskóli muni aðstoða við að finna lausn á húsnæðisvandanum . „ Enn sem komið er getum við ekki sagt að biðlistarnir í Tígrisbæ orsakist af húsnæðisvanda , “ segir hún og bætir við að aðalvandinn snúi að því að manna störfin . „ Það eru tæplega 50 börn sem bíða eftir því að komast að á frístundaheimilið Tígrisbæ , “ segir Soffía en tekur fram að börn sem hefja skólagöngu í haust og börn sem búa við sérstakar aðstæður , svo fremi sem sótt hafi verið um fyrir þau fyrir 1. apríl síðastliðinn , gangi fyrir . Í skólabyrjun hafa 1.200 börn hafið dvöl á frístundaheimilum ÍTR en enn bíða tæplega 1.700 börn eftir að komast að . Um 200 starfsmenn vantar til starfa . Launakjör fyrir ófaglærðan starfsmann er um 160.00 kr .